stanford-oval/wikipedia huggingface dataset:
יצחק קונפורטי
מחקריו > המקורות התרבותיים של הציונות

הספר: "עיצוב אומה - המקורות התרבותיים של הציונות", 1882–1948 (יד יצחק בן-צבי, 2019) ספר זה מציע מבט חדש, תרבותי, על ראשיתה של הציונות. הטענה המרכזית של 'עיצוב האומה' היא שיש להבין את הציונות לא רק מנקודת מבט פוליטית אלא גם מנקודת מבט תרבותית. כדי להסביר את צמיחתה של התנועה ואת הצלחתה לכונן מדינת לאום מודרנית יש לבחון את הדרך שבה הבינו פעילי התנועה ומנהיגיה את מציאות חייהם, את עברם ואת עתידם. הציונות נוצרה כחלק מן ההיסטוריה והתרבות היהודית, היא לא 'המציאה אומה' כפי שסבורים חוקרים ישראלים כמו שלמה זנד ואורי רם בעקבות אריק הובסבאום וארנסט גלנר מאידך גיסא, גם הכמיהה הדתית לציון לבדה אינה מסבירה את צמיחתה של הלאומיות היהודית המודרנית.
מחקריו > פרסים שהוענקו לו

פרס מרדכי איש שלום, יד יצחק בן-צבי, לשנת תשס"ז.
פרס הכט, לספר מחקר בתולדות הציונות, היישוב ומדינת ישראל, מוסד הרצל לשנת תשס"ז.
פרס הרקטור לחדשנות מדעית, אוניברסיטת בר-אילן, 2020.
פרס ריקליס, אוניברסיטת בר-אילן לשנת 2008.
פרס ע"ש יעקב כ"ץ, החברה ההיסטורית הישראלית, 2001.
פרסומים > ספרים

יצחק קונפורטי, זמן עבר: ההיסטוריוגרפיה הציונית ועיצוב הזיכרון הלאומי, ירושלים: יד יצחק בן-צבי, תשס"ו.
יצחק קונפורטי, עיצוב אומה: המקורות התרבותיים של הציונות, 1882 – 1948, ירושלים: יד יצחק בן-צבי תשע"ט (גרסה מקוונת של הספר (לבעלי הרשאה), באתר "כותר").
Yitzhak Conforti, Zionism and Jewish Culture: A Study in the Origins of a National Movement, Boston: Academic Studies Press, 2024
הערות שוליים

↑  אנתוני סמית, עמים נבחרים - מקורות מקודשים של זהות לאומית, ירושלים: מוסד ביאליק, 2010
↑  אנתוני סמית, האומה בהיסטוריה, ירושלים: החברה ההיסטורית הישראלית, 2003
↑  Anthony D. Smith, The Cultural Foundations of Nations, Oxford: Blackwell, 2008
↑  ביקורת: שמואל אלמוג, "מיהו היסטוריון ציוני?", ישראל 11, 2007, עמ' 181–186
↑  Michael A. Meyer, New Reflections on Jewish Historiography, The Jewish Quarterly Review. Vol. 97, No, 4 (Fall 2007) 660-672
כף קינזי

|  נתונים גאוגרפיים |
| --- | --- |
 קואורדינטות:  69°19′00″S 158°48′00″E﻿ / ﻿69.3167°S 158.8°E﻿ / -69.3167; 158.8
 נתונים מדיניים
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף קינזי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף קינזי
 
כף קינזי או קייפ קינזי (באנגלית: Cape Kinsey) היא לשון יבשה מכוסה קרח, בארץ אואטס שבאנטארקטיקה.
לשון היבשה ממוקמת מצידו המזרחי של מפרץ דייוויס.
היסטוריה > גילוי ומיפוי הכף

לשון היבשה התגלתה בפברואר 1911, על ידי לוטננט הארי ל. ל. פנל (H.L.L. Pennell), מהצי המלכותי הבריטי, שהשתתף במשלחת הבריטית לאנטארקטיקה, אשר חקרה את אנטארקטיקה בפיקודו של רוברט פלקון סקוט.
לשון היבשה התגלתה מרחוק, מסיפון האונייה טרה נובה.
במרץ 1961 ערכה משלחת החקר האנטארקטית הלאומית של אוסטרליה (ANARE) סקר באזור. צוות הסקר הגיע לאתר בספינה "מגה דאן" (MV Magga Dan), בפיקודו של פיליפ לו (Phillip Law).
היסטוריה > מקור השם

סקוט נתן ללשון היבשה את שמה.
לשון היבשה נקראת על שם ג'יי. ג'יי. קינזי (J.J. Kinsey), מהעיר כרייסטצ'רץ' שבניו זילנד, אשר טיפל בצרכי המשלחת הבריטית באנטארקטיקה, בניו זילנד.
ראו גם

הר קינזי
לקריאה נוספת

• United States. Defense Mapping Agency. Hydrographic Center, , 1960, P 224
• National Imagery and Mapping Agency 2002, , P 166
• Defense Mapping Agency 1992, , P 409
הערות שוליים

1 2 3 4 5 6 7 8 9  מידע גאוגרפי והיסטורי מאתר הסקר הגאולוגי של ארצות הברית
1 2 3 4 5 6 7 8 9 10 11 12 13  מידע גאוגרפי והיסטורי באתר הגאזט האנטארקטי של ממשלת אוסטרליה
לאוטראר רוטהורנר

| --- | --- |

הלאוטראר רוטהורנר (במרכז) וקרחון פינסראר
 מידע כללי
 גובה:  3,478
 מדינה:  שווייץ 
 מיקום:  קנטון ברן, שווייץ
 רכס הרים:  האלפים הברניים
 אורך הרכס:  100 קילומטר
 קואורדינטות:  46°34′02″N 8°09′12″E﻿ / ﻿46.56722°N 8.15333°E﻿ / 46.56722; 8.15333
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.לאוטראר רוטהורנר(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.לאוטראר רוטהורנר(למפת ברן רגילה) ברן ביל/ביין תון בורגדורף לנגנטל שפיץלאוטראר רוטהורנר(למפת ברן מוגדלת) ברן ביל/ביין תון בורגדורף לנגנטל שפיץלאוטראר רוטהורנר
 
לאוטראר רוטהורנר (בגרמנית Lauteraar Rothörner) הוא הר ברכס האלפים הברניים המתנשא לגובה 3,478 מטר מעל פני הים, בקנטון ברן בשווייץ.
גאוגרפיה

ההר נמצא במזרח הרכס המרכזי של האלפים הברניים ברכס החוצה את הרכס המרכזי לרוחבו המתחיל בהר מטנברג שמעל העיירה גרינדלוולד וממשיך דרך ההרים קליין שרקהורן, שרקהורן, לאוטרארהורן, קליין לאוטרארהורן והוגיהורן ועד להר הלאוטראר רוטהורנר, שם מסתיים הרכס מעל קרחון פינסטראר.
הלאוטראר רוטהורנר יחד עם ההוגיהורן והקליין לאוטרארהורן מפרידים גם בין קרחון פינסטראר וקרחון סטראלג (Strahlegg Glacier) המהווים יחד עם קרחון לאוטראר את קרחון אונטראר.
כל השירים

| --- | --- |

 מידע כללי
 מאת:  נעמי שמר
 שפת המקור:  עברית
 סוגה:  שירה
 הוצאה
 הוצאה:  הוצאת ידיעות אחרונות
 תאריך הוצאה:  1967
 מספר עמודים:  42
כָּל הַשִּׁירִים הוא כותר של לקט שירי נעמי שמר שראה אור בשנת 1967 בהוצאת "לולב" והופץ על ידי הוצאת ידיעות אחרונות. הגרפיקה שלו נערכה על ידי רחל שפירא, והתווים שורטטו על ידי יצחק מלימבקר.
הכותר נכלל ברשימה של כ-70 כותרים ויצירות שנועדו ללימודי חובה בבתי הספר היסודיים על פי הודעת משרד החינוך בקיץ 2011.
השירים

הכותר כולל ארבעים ושניים שירים של שמר; שמונה מהם ראו אור לפני כן בלקטי שירים קודמים. כולם הולחנו.
הנושאים העיקרים בלקט השירים הם יחסים בין בני אדם (שמר ציינה בשיחה עם עופר גביש כי השיר "ולס להגנת הצומח" נכתב על הטרדת נשים צעירות
), משפחה ואהבה זוגית, נופי ארץ ישראל וההיסטוריה של עם ישראל.
להלן השירים אשר הובאו בסדר נתינתם בלקט.
| 0 | 1 | 2 | 3 |
| --- | --- | --- | --- |
|  מחר  רכב אש  החייל שלי חזר  ארבעה אחים  הטיול הגדול  חפש אותי  עוד לא אכלנו  מטרייה בשניים  בית חלומותיי  שיר לחג עשור  חליל מקנה-סוף |  שנים-עשר ירחים  הטיול הקטן  שירו של אבא  חורשת האקליפטוס  כיבוי אורות  אחרי השקיעה בשדה  חיילים יצאו לדרך  אהבת פועלי הבניין  זהירות, בונים!  בלילה שכזה  הליצן |  לו יהי  לא כדאי, אופליה  מדם בלוזון המרגלת  סרנדה  ולס להגנת הצומח  שיר השוק  הלילה הולך בשדרות  העיר הלבנה  קפה שחור  בשדה תלתן  זמר לגדעון |  ליל אמש  אנחנו מאותו הכפר  אל תשאלו אותי  לכבודך  לילה בחוף אכזיב  מה אמרו הצפרים  העיר באפור  ירושלים של זהב  על כנפי הכסף  שיר ערש לצבעים |
הערות שוליים

↑  ראו: באתר משרד החינוך.
↑  http://www.gavisho.com/?p=59
לאוטראר (קרחון)

| --- | --- |

ההר לאוטרארהורן וקרחון לאוטראר בעיני הצייר קספר וולף
 מידע כללי
 גובה עליון:  3,100 מטר מעל פני הים
 גובה תחתון:  2,400 מטר מעל פני הים
 מיקום:  קנטון ברן, שווייץשווייץ.
 רכס הרים:  האלפים הברניים
 אורך:  9 קילומטר
 רוחב:  קילומטר
 שטח:  9 קמ"ר
 סוג קרחון:  יבשתי
 מנוקז על ידי:  נהר ארה
 קואורדינטות:  46°35′14.0″N 8°08′50.0″E﻿ / ﻿46.587222°N 8.147222°E﻿ / 46.587222; 8.147222
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.קרחון לאוטראר(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.קרחון לאוטראר(למפת ברן רגילה) ברן ביל/ביין תון בורגדורף לנגנטל שפיץקרחון לאוטראר(למפת ברן מוגדלת) ברן ביל/ביין תון בורגדורף לנגנטל שפיץקרחון לאוטראר
קרחון לאוטראר (בגרמנית: Lauteraargletscher) הוא קרחון יבשתי וזרוע של קרחון אונטראר המהווה חלק מקרחוני ארה המהווים את מקורות נהר הארה ברכס האלפים הברניים בקנטון ברן בשווייץ.
אורך הקרחון הוא 9 קילומטר ורוחבו קילומטר אחד ובסך הכל מכסה הקרחון שטח של 9 קמ"ר.
הקרחון מתחיל בשיפועו המזרחי של ההר לאוטרארהורן בגובה של 3,100 מטר מעל פני הים, בין ההרים שרקהורן וברגלישטוק וממשיך מדרום להר האוויגשנייהורן המפריד בינו לבין קרחון גאולי, ועד להר ההינדרשטוק שם הוא חובר לקרחון פינסטראר בגובה של 2,400 מטר, ומשם הם זורמים יחדיו ונשפכים לאגם גרימזל בגובה של 1,880 מטר.
ראו גם

לאוטרארהורן
קרחוני ארה
קרחון אונטראר
כף קאף

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  76°59′00″S 162°21′00″E﻿ / ﻿76.9833°S 162.35°E﻿ / -76.9833; 162.35
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף קאף(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף קאף
 
כף קאף (באנגלית: Cuff Cape) היא לשון יבשה סלעי כהה, הבולט אל הים מן החוף מכוסה הקרח, באזור חוף סקוט של ארץ ויקטוריה, שבאנטארקטיקה.
הכף ממוקמת בסמוך מדרום לקרחון מקאיי.
היסטוריה > גילוי ומיפוי הכף

הכף מופה לראשונה על ידי משלחת החקר האנטארקטית הבריטית (משלחת טרה נובה), אשר חקרה את אנטארקטיקה בין השנים 1910–1913.
היסטוריה > מקור השם

השם הוא תיאורי.
הכף נראית ככף יד כהה היוצאת מתוך שרוול לבן. המילה קאף (Cuff) באנגלית משמעה "שרוול".
לקריאה נוספת

• Jones, R., Mackintosh, A., Norton, K. et al., , Nat Commun 6, 8910 (2015). https://doi.org/10.1038/ncomms9910
• Per Möller (1995), , Geografiska Annaler: Series A, Physical Geography, 77:1-2, 83-94, DOI: 10.1080/04353676.1995.11880430
• United States. Defense Mapping Agency. Hydrographic Center, , P 239
• Defense Mapping Agency 1992, , P 398
• Sara Wheeler, , P 141
הערות שוליים

↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
1 2 3 4 5  מידע גאוגרפי והיסטורי
לאוטם

| --- | --- |
תמונה מהכפר לאוטם בצפון שעל שמו קרוי המחוז
תמונה מהכפר לאוטם בצפון שעל שמו קרוי המחוז
 מדינה:  מזרח טימור מזרח טימור
 בירת המחוז:  לוספלוס
 שפה רשמית:  טטום
 שטח:  1,702 קמ"ר
 אוכלוסייה:  ‏
  ‑ במחוז:  65,240 (2015)
  ‑ צפיפות:  32.9 נפש לקמ"ר (2004)
 קואורדינטות:  8°31′00″S 127°02′00″E﻿ / ﻿8.5166666666667°S 127.03333333333°E﻿ / -8.5166666666667; 127.03333333333 
 אזור זמן:  UTC +9
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
מחוז לאוטם (בטטום: Lautein) הוא המחוז השני בגודלו במדינה מזרח טימור, הוא נקרא על שם העיירה לאוטם בצפון. המחוז נמצא במזרח המדינה וגובל במערבו במחוזות באוקאו וויקקה. האוכלוסייה במחוז מונה 55,921 אנשים שחיים על שטח של 1,702 קמ"ר. מחוז זה ומחוז מנטוטו הם היחידים במזרח טימור, שחולקים גבול עם שני הצדדים של הים במדינה (גם מדרום וגם מצפון).
במחוז זה ישנם חופים רבים בעלי חול ים רב, נוף פראי ומחוספס עם הרים ממערב ומדרום ורמות במרכז. במחוז זה נמצא האגם הגדול ביותר של מזרח טימור. יותר ממחצית האוכלוסייה במחוז עוסקת בחקלאות, ורוב הייצור נלקח בעיקר לשימוש עצמי. בירתו היא לוספלוס.
ראו גם

מחוזות מזרח טימור
הערות שוליים

↑  לפי מפקד אוכלוסין שנערך בשנת 2004
| --- | --- |
בקרת זהויות :  MusicBrainz: cdf473fd-55fb-401a-983c-db2aba90bc31
יחסי מלזיה – ניו זילנד

| יחסי מלזיה – ניו זילנד |
| --- | --- |
מלזיה: ניו זילנד


מלזיה: ניו זילנד
שטח (בקילומטר רבוע)
329,847: 268,838
אוכלוסייה
35,663,114: 5,223,485
תמ"ג (במיליוני דולרים)
399,649: 253,466
תמ"ג לנפש (בדולרים)
11,206: 48,524
משטר
מונרכיה חוקתית פדרלית: מונרכיה חוקתית

יחסי מלזיה–ניו זילנד הם יחסי החוץ בין מלזיה לניו זילנד. שתי המדינות הן חברות מלאות בחבר העמים הבריטי ומלזיה חשובה לניו זילנד מסיבות אסטרטגיות, פוליטיות וכלכליות, כאשר מנהיגי שתי המדינות היו מעורבים בביקורים תכופים כדי לשפר את יחסיהן.
היסטוריה

היחסים הדיפלומטיים הרשמיים בין מלזיה לניו זילנד כוננו ב-25 בספטמבר 1957, כאשר מלזיה נותרה אחת השותפות הוותיקות ביותר של ניו זילנד בדרום-מזרח אסיה. כוח ההגנה הניו זילנדי (NZDF) שמר על נוכחותו מאז שנות ה-50 למאבק לצד בעלות בריתו מפני איום הקומוניזם במצב החירום המלאי, החירום המלאי השני ובמרד הקומוניסטי בסרוואק. בעקבות הקמתה של הפדרציה המלזית, הגנה ה-NZDF גם על מלאיה הבריטית ועל בורנאו מפני ההסתננות הצבאית האינדונזית.
יחסים כלכליים

היחסים בין שתי המדינות חזקים מאחר שקשרים עסקיים במלזיה היו מהמשפיעים באיגוד מדינות דרום-מזרח אסיה (ASEAN) והידועים ביותר בקרב הניו זילנדים. בשנת 2005 החלו שתי המדינות לכונן הסכם סחר חופשי. בשנת 2012, מלזיה הייתה שותפת הסחר השמינית בגודלה של ניו זילנד עם יצוא מלזי הכולל ציוד נפט, מחשבים וטלוויזיות שמן דקלים בשווי 1.84 מיליון דולר ניו זילנדי ואילו היצוא הניו זילנדי גבוה בהרבה להסתכם ב-888 מיליון דולר ניו זילנדי המורכב ממוצרי חלב, בשר וגרוטאות מתכת. הסכם סחר חופשי בין שתי המדינות נחתם לתוקף ב-26 באוקטובר 2009 בקואלה לומפור. לחברות ניו זילנדיות רבות יש את מטה משמעותי במלזיה בעיקר בתחומי מזון, טלקומוניקציה ותקשורת, כמו כן ניו זילנד קוראת למשקיעים מלזיים רבים יותר להשקיע בניו זילנד.
המסחר הדו-צדדי הכולל בין שתי המדינות בשנת 2016 הסתכם ב-1.42 מיליארד דולר כאשר היצוא הסתכם ב-730 מיליון דולר, בעוד היבוא הסתכם ב-680 מיליון דולר. בשנת 2017, שתי המדינות הביעו את התעניינותן בהרחבת שיתוף הפעולה בתחומי התקשוב והתעשייה. באותה שנה, היחסים הכלכליים של ניו זילנד עם מלזיה החלו גם בתחומים אחרים כמו מזון (בעיקר מוצרי מחלבות) ומשקאות ושתי המדינות הודיעו על כוונתן לטפח קשרים עסקיים ותרבותיים חזקים יותר ביניהן. חילופי תרבות בין המאורים לילידים במדינת סבה במלזיה נערכו בקוטה קינבאלו. ניו זילנד גם קיבלה קבוצה של 15 נציגים ממדינת סראוואק במלזיה לישיבה שהתקיימה באפריל 2019 כדי לשתף ולדון באינטרסים משותפים ושיתוף פעולה משותף.
היחסים הכלכליים בין שתי המדינות מיוצגים גם על ידי הסכם הסחר החופשי מלזיה–ניו זילנד.
יחסי חינוך

במסגרת תוכנית קולומבו, מספר גדול של סטודנטים מלזיים המשיכו את לימודיהם בניו זילנד. ניו זילנד פועלת למשוך יותר סטודנטים ממלזיה כחלק מהמאמצים במדינה לקדם אותה כבחירה ראשונה ללימודי חוץ. הסכם לשיתוף פעולה להשכלה גבוהה נחתם בין שתי המדינות בשנת 2013. בשנת 2019 מתחזקים יחסי השכלה נוספים בין ניו זילנד למדינת סארוואק במלזיה.
יחסי ביטחון

כחלק מברית הגנת חמש המעצמות, ניו זילנד ממלאת תפקיד מפתח בתרגילים הצבאיים התכופים בין המדינות המעורבות.
תקרית

בשנת 2014, דיפלומט מלזי בשם מוחמד ריזלמן איסמעיל נעצר על ידי משטרת ניו זילנד והואשם בפריצה ותקיפה בכוונה לאנוס לאחר שלטענתו עקב אחר אישה בת 21, טניה בילינגסלי לביתה.
נציגויות דיפלומטיות

מלזיה מחזיקה בניו זילנד נציבות עליונה בוולינגטון.
ניו זילנד מחזיקה במלזיה נציבות עליונה בקואלה לומפור.
כל התורה על רגל אחת

כל התורה על רגל אחת הוא ביטוי יהודי המבוסס על אגדה המובאת בתלמוד. באגדה מבקש גוי שיגיירו אותו בלימוד כל התורה בעודו עומד על רגל אחת. משמעות הביטוי במקורו היא התייחסות לאדם המבקש להקיף תחום ידע שלם בזמן מועט. כיום משמש הביטוי לעיתים (בדרך כלל בקיצור: "על רגל אחת") גם במשמעות נייטרלית: עיקרי הדברים בקצרה, מבלי לפרט.
מקור הפתגם

בתלמוד בבלי, מסכת שבת, דף ל"א, עמוד א', מסופר:
ושוב מעשה בגוי אחד שבא לפני שמאי. אמר לו: גיירני על מנת שתלמדני כל התורה כולה כשאני עומד על רגל אחת. דחפו [שמאי] באמת הבניין שבידו.

בא לפני הלל. גייריה [=גייר אותו]. אמר ליה: דעלך סני, לחברך לא תעביד, ואידך – פירושא הוא; זיל גמור! [=אמר לו: מה ששנוא עליך, לא תעשה לחברך, והשאר – רק פירוש; לך ולמד!]
הפירוש המקובל מציג את המתגייר באור חיובי ומבאר כי רצה לדעת מה היא המצווה החשובה ביותר, שעליה אפשר להעמיד את התורה כולה. לכן שמאי דחפו באמת בניין, כדי ללמדו שכמו שבניין לא נבנה על עמוד אחד, כך התורה לא יכולה לעמוד על מצווה אחת. בפירוש רש"י מובאים שני הסברים לדבריו של הלל: הראשון, שהכלל "מה ששנוא עליך לא תעשה לחברך" כולל את רוב מצוות התורה, בהן כל מצוות שבין אדם לחברו וגם מצוות רבות שבין אדם למקום. הפירוש השני והעיקרי לפי רש"י הוא שה' הוא רעו ואוהבו של האדם, כמו שכתוב ”רֵעֲךָ וְרֵעַ אָבִיךָ אַל תַּעֲזֹב” ומפורש שמדובר על הקדוש ברוך הוא, לפיכך משמעות הכלל היא "אל תעבור על רצונו כמו ששנוא עליך שעוברים על רצונך".
ראו גם

ואהבת לרעך כמוך
הערות שוליים

↑  ספר משלי, פרק כ"ז, פסוק י"ח
ערך זה הוא קצרמרבנושא יהדות. אתם מוזמנים לתרום לוויקיפדיה ו.
כלימי

כלימי (בפרסית: کلیمی) הוא כינוי ליהודי פרס.
פירושו המילולי מגיע מהשורש הערבי "דבר" או "שיח" ומתייחס ל"דבר האל" שמשה קיבל מה', כפי שמוזכר בקוראן. האזכור הראשון למילה "כלימי" (ובצורתו ברבים: כלימיאן) מופיע ב"ארדשיר-נאמה" של שאהין, בקטע בו מתוארים בני ישראל כנלחמים באויביהם.
רבים מיהודי פרס העדיפו להשתמש בכינוי "כלימי" לתיאור דתם. שכן תיאור זה עורר פחות קונוטציות שלילות מאלו שגרמו הכינויים "יהוד" או "ג'הוד" בעבר. בנוסף לכך שרבים מיהודי פרס מתארים עצמם כ"ישראל".
לאחר הקמת הלשכה הכללית לרישום באיראן, בשנת 1924, נדרשו יהודי איראן לציין את השתייכותם הדתית בתעודת הזהות כ"כלימי".
משפחות מועטות בישראל נקראות ״קלימי״ או ״קלימיאן״. חלק מהמשפחות ממוצא פרסי, וחלקן האחר ממוצא כורדי פרסי.
ראו גם

יהדות איראן
ד'ימי
יהדות ארצות האסלאם
לאוטיכידס השני

לאוטיכידס השני (ביוונית: Λεωτυχίδας) היה מלך ספרטה בין השנים 491 לפנה"ס-469 לפנה"ס. נודע בין היתר כמנצח בקרב מיקאלה.
ביוגרפיה

לאוטיכידס היה צאצא רחוק של בית המלוכה האֵירוּפּוֹנְטִידִי, ולכן לא היה לו סיכוי רב לרשת את הכתר ביום מן הימים. אולם כאשר הסתכסך המלך האַגִיאַדִי (בספרטה היו תמיד שני מלכים משני בתי מלוכה) קלאומנס הראשון עם המלך האירופונטידי דמרטוס השתנה המצב. קלאומנס תכנן להדיח את דמרטוס, אך היה זקוק למלך אירופונטידי חדש, על כן כרת ברית עם לאוטיכידס, והשניים הדיחו את דמרטוס בטענה שהוא אינו בנו של המלך אריסטון.
בשנת 479 לפנה"ס יצא העוצר האגיאדי פאוסניאס לקרב מול הפרסים שנותרו על אדמת יוון אחרי קרב סלמיס, במקביל הפליג לאוטיכידס עם הצי הספרטני אל חופי אסיה הקטנה, והתנגש שם עם הצי הפרסי בקרב מיקאלה. לפני הקרב לאוטיכידס נשא נאום מפורסם בפני החיילים האיונים שלחמו בצבא הפרסי:
אנשי איוניה, אלה מכם ששומעים את דברי, הקשיבו לי, כי הפרסים לא יבינו את אשר אודיע לכם. כשנתנגש, על כל אחד לזכור קודם כל את החירות, ואחרי כן את ססמתנו - הֵרָה, מיסרו את דברי לכל מי שלא הצליח לשמוע אותי.
הפרסים, שחשדו כי לאוטיכידס מנסה לגרום לעריקה בשורותיהם, פרקו בתגובה את בני סאמוס מנשקם, ושלחו את המיליטים לשמור על העורף ודרכי המילוט. לאחר המלחמה נשלח להעניש מספר שבטים מתסליה שסייעו לפרסים, אולם קיבל מהם שוחד ונטש את המערכה. הדבר התגלה, והוא נאלץ להימלט לטיגיאה שם מת. את מקומו ירש נכדו ארכידמוס השני.
הוא נישא בחייו לשתי נשים, הראשונה ילדה לו בן בשם זאבכסידימוס, שמת והותיר אחריו בן בשם ארכידמוס השני שירש את לאוטיכידס. מהאשה השנייה נולדה לו בת שנישאה לארכידמוס.
לאוטיכידס בתרבות

לאוטיכידס נזכר בספרו של קרולין דל סנידקר "הספרטאי". וכן בסרט "300 הספרטנים".
הערות שוליים

↑  משה עמית, תולדות יוון הקלאסית. ירושלים, הוצאת הספרים ע"ש י"ל מאגנס, האוניברסיטה העברית, תשמ"ד-1984. עמ' 250.
↑  הרודוטוס, ספר שישי, 60-70.
↑  אשתו של זאוס, אבי אלי יוון. השימוש דווקא בה נעשה בשל מקדשה, ההריון בסאמוס.
↑  הרודוטוס, ספר שישי, 71.
↑  הרודוטוס, ספר שישי, 72.
| --- | --- |
בקרת זהויות :  GND: 102768663X  VIAF: 274270942   WorldCat (עם VIAF): 274270942
לויאו (מחוז משנה)

מחוז משנה לויאו (בבלארוסית: Лоеўскі раён) הוא אחד מ-21 מחוזות משנה המרכיבים את מחוז הומל בבלארוס. מרכזו המנהלי היא העיר לויאו.
דמוגרפיה

בראשית ינואר 2017, מנתה אוכלוסיית מחוז המשנה לויאו 12,024 בני אדם. ההרכב האתני של האוכלוסייה במחוז בתקופת עריכת מפקד האוכלוסין של בלארוס (2009) (אנ') (אז היו בו 14,346 איש) היה: 92.92% בלארוסים,  4.39% רוסים ו-1.84 אוקראינים. שפות הדיבור הנפוצות: בלארוסית (64.4%) ורוסית (32.5%).
כליפא ג'רמון-חסאן

הרב כליפא ג'רמון-חסאן
הרב כליפא (שמעון) ג׳רמון-חסאן (כג׳ מרחשון התרט״ז, 3 בנובמבר 1855 - יד׳ בניסן התש״ז, 3 באפריל 1947) היה אחד ממנהיגיה הרוחניים של יהדות לוב בסוף המאה התשע-עשרה ובחצי הראשון של המאה העשרים.
הרב נולד בעיירה גריאן, שם שימש כחזן, שוחט, מוהל ומלמד תינוקות. התמצאותו במקצועות שימושיים של היהדות עשו אותו לאדם מבוקש בעיירות השדה וכך בסוף המאה התשע-עשרה ובראשית המאה העשרים בשלהי תקופת השלטון העות'מאני בלוב, יצא הרב כליפא ג׳רמון-חסאן לכהן בקודש בעיירות תאג׳ורה, אזאויה-אלגרבייא וזוארה. לבסוף הגיע הרב למצראתה שם שימש כרב הקהילה ובילה את שארית חייו. הרב נהג לעסוק בחוכמת הנסתר והיה כותב קמעות ולחשים נגד עין הרע וסגולות למיניהם, בקיאותו בתורה יחד עם תכונויתיו הטובות ואופיו השקט והנוח גרמו לו להיות חביב על אנשי סביבתו, יהודים ולא יהודים שחרו על פתח ביתו.
לקריאה נוספת

משה ג׳יאן, גשר חסון, נתניה: אברהם חסון, 1998
לאווריו (כדורסל)

| --- | --- |

 מידע כללי
 תאריך ייסוד:  1990
 מדינה:  יוון יוון
 אולם ביתי:  ההיכל המקורה של לאווריו (1,700 מושבים)
 מיקום:  לאווריו, יוון
 ליגה:  ליגת העל היוונית   הגביע היווני
 www.lavrio-bc.gr
 
מועדון הכדורסל לאווריו (ביוונית: Γ. Σ. Λαυρίου KAE), הידוע גם מטעמי חסות בשם Lavrio Megabolt ו-Lavrio Aegean Cargo, הוא מועדון כדורסל מקצועי יווני מלאווריו המתמודד בליגת העל היוונית. שמו המלא של המועדון הוא מועדון הכדורסל של איגוד ההתעמלות לאווריו. הלוגו הנוכחי של המועדון הוא ינשוף, המסמל את המטבעות האתונאים העתיקים, שהיו עשויים ממתכות ממכרות לאווריו.
היסטוריה

לאווריו נוסדה בשנת 1990. המועדון שיחק בליגות המקומיות של יוון בין השנים 1990 עד 2002. לאחר מכן המועדון שיחק חמש שנים בליגה הרביעית היוונית, מ-2002 עד 2007, כאשר המועדון עלה לליגה היוונית השלישית. במהלך שתי העונות הראשונות של המועדון בליגה השנייה, 2007–08 ו-2008–09, לאווריו דורגה במקום השישי בטבלת הליגה הסופית, אבל בעונה הבאה, 2009–10, היא זכתה באליפות הליגה, לאחר שניצחה בשובר שוויון עם פאנלפסיניאקוס (24 ניצחונות ו-6 הפסדים). לכן, לראשונה בתולדות המועדון, הוא עלה לליגה השנייה. במקביל, בתחרות הגביע היווני, המועדון הודח לאחר ארבעה משחקים, כשהפסיד בגומלין של השלב השני של הטורניר, מול פאוק סלוניקי, בתוצאה 73–83.
בעונתה הראשונה בליגה השנייה, ב-2010–11, סיימה לאווריו במקום הרביעי בטבלת הליגה. בגביע, המועדון הודח בסיבוב השני, כשהפסידה 69–63, מול ניאה קיפיסיה. בעונה שלאחר מכן, 2011–12, המועדון סיים במקום ה-8. בגביע היווני הם הודחו בשלב הראשון, לאחר שהובסו בתוצאה 74–59 מול פאנריתראיקוס. בעונת 2012–13 המשיכה הקבוצה בהופעותיה הטובות, וסיימה במקום ה-5. בגביע היווני בשלב השני, כאשר נוצחו על ידי איקארוי סרון 64–60.
בעונת 2014–15 לאווריו סיימה במקום השלישי בליגה. מכיוון שמועדון KAOD פרש מליגת העל היוונית, המועדון העפיל לראשונה לליגת הכדורסל הלאומית המקצוענית הבכירה ביוון, לראשונה בתולדותיה. לאווריו הבטיחה את הישארותה משחק אחד לפני תום העונה. המועדון סיים את עונת 2015–16 במקום ה-11.
המועדון שיחק בתחרות כלל-אירופית לראשונה בעונת 2018–19, כשהתחרה בסיבוב המוקדמות הראשון של התחרות ברמה הרביעית, היורופקאפ. ב-20 בספטמבר 2018, לאווריו שיחקה את משחקה האירופי הראשון, ניצחון 82–73 על המועדון האוקראיני דניפרו. לאווריו הגיעה לגמר עונת 2020–21 בליגה היוונית, ובכך העפילה לליגת האלופות של פיב"א בעונת 2021–22.
תארים והישגים > תחרויות מקומיות

גמר הליגה היוונית: (2021)
אליפות הליגה השלישית היוונית: (2010)
אליפות הליגה הרביעית היוונית: (2007)
עונה אחר עונה

| עונה | רמה | ליגה | מיקום | ניצחונות-הפסדים | הגביע היווני | תחרויות אירופאיות | תחרויות אירופאיות |
| --- | --- | --- | --- | --- | --- | --- | --- |
| 2010–11 | 2 | הליגה היוונית השנייה | 4 | 17–13 | שלב 2 סיבוב 2 |  |  |
| 2011–12 | 2 | הליגה היוונית השנייה | 8 | 16–14 | שלב 2 סיבוב 2 |  |  |
| 2012–13 | 2 | הליגה היוונית השנייה | 5 | 15–11 | שלב 2 סיבוב 2 |  |  |
| 2013–14 | 2 | הליגה היוונית השנייה | 10 | 11–15 | שלב 2 סיבוב 2 |  |  |
| 2014–15 | 2 | הליגה היוונית השנייה | 3 | 18–8 | שלב 2 סיבוב 1 |  |  |
| 2015–16 | 1 | ליגת העל | 11 | 9–17 | שלב 2 סיבוב 2 |  |  |
| 2016–17 | 1 | ליגת העל | 8 | 11–17 | שלב 2 סיבוב 1 |  |  |
| 2017–18 | 1 | ליגת העל | 6 | 14–14 | שלב 2 סיבוב 2 |  |  |
| 2018–19 | 1 | ליגת העל | 12 | 7–19 | סיבוב הגמר | 4 יורופקאפ | רבע גמר |
| 2019–20 | 1 | ליגת העל | 6 | 11–9 | שלב 2 סיבוב 2 |  |  |
| 2020–21 | 1 | ליגת העל | 2 | 23–10 | חצי גמר |  |  |
| 2021–22 | 1 | ליגת העל |  |  |  | 2 ליגת האלופות של פיב"א | TBD |
כליקותריים

| כליקותריים |
| --- | --- |

תקופה
אאוקן-פליסטוקן כ-46,200,000–781,000 שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
משפחה:: כליקותריים
שם מדעי
 Chalicotheriidae

כליקותריים (שם מדעי: "Chalicotheriidae"; מילולית: "בהמות חצץ") היא משפחה של מפריטי פרסה דמויי-סוס קדומים שחיו בתקופת האאוקן עד הפליסטוקן, לפני 46.2-0.781 מיליון שנה מזמננו. מאובניהם נתגלו באמריקה הצפונית, אפריקה ולאורך אירואסיה.
הכליקותריים דמו במראם לעצלני קרקע, לפנדה ענקית או לגורילות והיו בעלי גפיים קדמיות רחבות וארוכות ובעלי טפרים מאונקלים ארוכים, בעזרתם קטפו עלים ופירות מהעצים. הם היו כבדים מאוד, חלקם הגיעו למשקל של מעל 1.3 טון, וגולגולתם דמתה לגולגולת סוסים. הכליקותריים היו יצורים מגושמים שחיו על הקרקע באזורי יערות או סוואנות שיחים.
על אף המראה הדומה לסוסיים הם אינם נחשבים לקרוביהם, אלא קשורים יותר לאבות קדומים כגון ההירקותריום.
מיון

תת-משפחה Chalicotheriinae
אניסודון (Anisodon)
Butleria
כליקותריום (Chalicotherium)
תת-משפחה Schizotheriinae
אנכילותריום (Ancylotherium)
בוריסיאקיה (Borissiakia)
Chemositia
Kalimantsia
Limognitherium
Lophiaspis
מורופוס (Moropus)
Nestoritherium
טילוצפלוניקס (Tylocephalonyx)